Mississippi Burning

***Mississippi Burning*** (títol orichinal en anglés, en aragonés ***Mississippi ardendo***, estrenada en Aragón con o títol en castellano de ***Arde Mississippi***) ye una cinta de drama d'intriga policiaca dirichida en 1988 por Alan Parker seguntes un guión orichinal de Chris Gerolmo (basau en feitos reals), con una banda sonora orichinal de Trevor Jones y una dirección de fotografía de Peter Biziou. Producida por Frederick Zollo y Robert F. Colesberry ta la productora *[[Orion Pictures]]*, en l'elenco d'a cinta se troban actors como Gene Hackman, Willem Dafoe, Frances McDormand, Brad Dourif, Michael Rooker, R. Lee Ermey, Gailard Sartain, Stephen Tobolowsky u Pruitt Taylor Vince, entre d'atros.

Chris Gerolmo escribió lo guión d'a cinta en basando-se en un caso real, os asasinatos de Chaney, Goodman y Schwerner, cuan en chunio de 1964 personaches vinclaus a lo Ku Klux Klan (KKK) asasinoron a tres activistas por os dreitos civils, James Chaney, Andrew Goodman y Michael Schwerner, en a localidat de Philadelphia, en l'estau de Mississippi, con a complicidat u mesmo participación activa de miembros d'a policía local. Gene Hackman y Willem Dafoe en son os protagonistas, en interpretar a dos achents d'o FBI encargaus d'a investigación d'o caso, con l'animadversión y hostilidat d'a población local que, por motivos racistas, refirma l'actuación d'o KKK en l'asasinato.

Ambientada en 1964 en o ficticio condau de Jessup, en Mississippi, *Mississippi Burning* se rodó en os estaus d'Alabama y Mississippi. En o suyo estreno, la cinta recibió criticas por parte d'o movimiento de dreitos civils y d'as familias d'os tres activistas asasinaus por o suyo tractamiento d'o caso. A critica cinematografica que recibió la cinta ye a sobén positiva, con mencions a las actuacions de Hackman, Dafoe y Frances McDormand y fació un recaudo en o suyo estreno de 34,6 millons de dólars frent d'una inversión de nomás que 15. Antiparte, *Mississippi Burning* recibió 7 nominacions a los Premios Oscar (incluyindo-ie l'Oscar a la Millor Cinta) y en ganó uno, l'Oscar a la Millor Fotografía.

## Argumento
En o verano de l'anyo 1964, tres chóvens activistas d'o movimiento de dreitos civils (un d'éls afroamericano, estando os atros dos chudieus) se troban en o condau de Jessup, en Mississippi, en una campanya mientres a luita por os dreitos civils en ixe estau, en animando a la población afroamericana a rechistrar-se ta poder votar en as eleccions. Detenius por a Policía local, inmediatament dimpués d'estar liberaus en plena nueit son perseguius y asasinaus a tiros por un grupo de miembros d'o Ku Klux Klan (KKK) trobando-se entre éls mesmo l'aduyant d'o sheriff. Dimpués de l'asasinamiento, ocultan os suyos cadavres y l'auto que feban servir os asasinaus en os chapazals d'a redolada.

En constatar la desaparición d'os tres activistas, o FBI ninvía a dos d'os suyos achents, Alan Ward y Rupert Anderson, a investigar en a localidat a on se trobaban os tres activistas cuan desaparixioron. Ward y Anderson tienen mentalidaz bien diferents. Ward ye muito mas choven, provién d'o norte d'Estaus Unius y él mesmo ha estau un activista en a luita por os dreitos civils. Tanimientres, Anderson ye un antigo aduyant d'o sheriff en un lugarón d'o mesmo estau de Mississippi. Ixo se reflexa en a forma que cadagún d'els aborda la investigación: Ward la fa sin mover-se ni un milimetro d'as instruccions chenerals que dicta lo FBI ta las investigacions, pero Anderson, muito mas curtiu y con muita mas experiencia en a vida real, sabe que ta conseguir rematar a investigación cal estar mas practico. En principiar as investigacions, troban en primeras que los habitants d'o lugar no lis dicen cosa porque en realidat toz son baixo lo control d'o sheriff Ray Stuckey y d'os suyos aduyants, muit vinclaus a lo KKK: a población blanca d'o lugar ye en a suya mayor parte racista y refirma l'actuación d'o KKK, y la población negra ye con a coda preta debant d'os ataques que lis fa lo KKK, con menazas d'asasinato, palizas u incendios en as suyas casas y propiedaz. Asinas, cuan Ward aborda en publico a un ciudadán negro cualsiquiera ta interrogar-lo, a lo día siguient ixe negro ye secuestrau, palizau y albandonau debant d'a oficina a on se troban os miembros d'o FBI, amostrando clarament que ye lo KKK qui controla lo lugar.

Continando con a investigación, plegan en a conclusión de que la oficina d'o sheriff ye complicada y que cuan engarcholoron a los activistas yera ta dar tiempo a lo KKK ta organizar-se ta lo suyo asasinato, que s'escaició bien luego d'estar liberaus por o sheriff cuan comprobó que o KKK ya yera preparau. Tanimientres, o sheriff Ray Stuckey tien coartada solida, mesmo que toz os suyos aduyants, pero un d'els, Clinton Pell, nomás tien como coartada que la palabra d'a suya muller. Consiguen detener a bels miembros d'o KKK pero cuan plegan en un chuez local, iste los deixa libres. Ward compren que cal deixar a Anderson ta que contine la investigación a la suya manera, porque en a forma que él ha emplegau dica l'inte no ha conseguiu cosa. Anderson li diz que cal acusar a los culpables no d'asasinato, so que de vulnerar os dreitos civils, y asinas l'acusación será debant d'un tribunal federal y no debant d'un tribunal local condescendient con os delictos.

Anderson organiza una trampa ta l'alcalde d'o lugar, Tilman, que se troba secuestrau y menazau por un achent negro encubierto d'o FBI, qui li suchiere que pueden capar-lo. Fendo servir ixe falso secuestro, Anderson logra que l'alcalde d'o lugar explique detalladament cualos estioron os feitos, que son conoixius por toz os habitants d'o lugar. Ward presiona a Anderson ta que consiga que la muller de Pell desmienta la suya coartada. Anderson, qui ha plegau a tener una buena relación con a esposa de l'aduyant d'o sheriff Clinton Pell, consigue que finalment li revele en una conversación discreta que los tres hombres desapareixius han estau asasinus y que los suyos cuerpos han estau envolcaus en un espondal en o lapayón, y asinas pueden localizar a los cadavres. Tanimientres, o KKK remata por conoixer la fuent que ha permitiu ixa localización y la reacción de Pell cuan li dicen que la suya muller ye qui ha dau la pista a o FBI ye de bataniar-la dica lo punto de ninviar-la a l'hospital.

Como Anderson y Ward ya conoixen os nombres d'os implicaus en l'asasinato d'os activistas, paran una trampa ta atrayer-los a una falsa reunión convocada por o dirichent local d'o KKK, veyer a suya reacción y ficar-lis niervos dencima. Como son ascuitando lo que se i diz, deciden concentrar-se en Lester Cowens, qui parixe estar una mica ababol y que ye amás qui ha amostrau estar mas niervoso en a falsa reunión. Consiguen presentar-lo como disposau a charrar con o FBI y, fendo servir ixo como desincusa, se fan pasar como falsos miembros d'o KKK, li plantan una cruz de fusta debant d'a puerta d'a suya casa y la creman, exactament como gosan fer os miembros d'o KKK a los suyos enemigos, y finalment organizan un falso secuestro fendo-se pasar por miembros d'o KKK y principian a aforcar-lo en un árbol, encara que bien luego plegan Anderson y Ward y fan fuyir a los falsos miembros d'o KKK, salvando a Cowens d'una aparent muerte inminent. Con ixo consiguen que Cowens accepte testificar, y ya se puet acusar a todos los culpables de l'asasinato d'os activistas debant d'un tribunal federal. Ya nomás falta que conoixer o resultau d'o chudicio y las suyas consecuencias en a vida d'os implicaus en os feitos y en a investigación, incluyindo-ie la posible relación entre la sinyora Pell y l'achent d'o FBI Rupert Anderson.

## Elenco

## Contexto historico

O 21 de chunio de 1964 os activistas d'o movimiento de dreitos civils James Chaney, Andrew Goodman y Michael Schwerner fuoron arrestaus en a localidat de Philadelphia, en l'estau de Mississippi, en o sud d'Estaus Unius, por l'aduyant d'o *[[sheriff]]* Cecil Price, qui los portó enta la garchola d'o condau de Neshoba. Os tres activistas heban estau treballando en a campanya *[[Freedom Summer]]* ("verano de libertat"), que quereba conseguir o rechistro d'os afroamericanos en o censo de votants de l'estau. Price acusó a Chaney d'exceso de velocidat en conducir o suyo auto y retenió tamién a los atros dos activistas ta interrogar-los. Siet horas dimpués los liberó pero los siguió dica que marchoron d'a ciudat. Cuan os activistas no plegoron en o puesto de reunión previsto en Meridian, tamién en Mississippi, dende o *[[Congress of Racial Equality]]* (CORE) clamoron a las oficinas d'a garchola d'o condau de Neshoba ta conoixer si teneban bellas información d'a on se podeban trobar. Dos días dimpués, l'achent d'o FBI John Proctor y atros diez achents d'o FBI prencipioron a suya investigación en o condau de Neshoba. Recibioron informacions sobre que a cambioneta d'o CORE a on yeran os activistas s'heba visto cremando-se en una selva a bellas 20 millas a lo nord-ueste de Philadelphia. Asignoron a la investigación o nombre en clave de "MIBURN" (abreviatura de "Mississippi Burning") y se ninvió a bellos inspectors d'o FBI t'aduyar en o caso.

O 4 d'agosto de 1964 se troboron os cadavres d'os tres activistas luego de que un informant anonimo (en os informes d'o FBI amanixe como "Sr. X") proporcionase información a lo FBI. Os cadavres se descubrioron baixo d'un talucio en una entibada en una grancha a pocas millas de distancia de Philadelphia, y los cadavres amostraban haber recibiu tenazons. O Departamento de Chusticia d'os Estaus Unius imputó a 19 acusaus por violar os dreitos civils d'os activistas. O 27 d'octubre de 1967 se celebró un chudicio federal en Meridian a on nomás que 7 d'os acusaus, incluyindo-ie Price, fuoron condenaus a penas d'entre tres y diez anyadas, absolvendo a nueu y deixando lo churau a atros tres en *impasse* (falta d'alcuerdo d'o churau, en o sistema chudicial estausunidense).

En l'anyo 2002, Jerry Mitchell, un periodista d'investigación de *[[The Clarion-Ledger]]*, descubrió nuevas pruebas sobre los asasinatos, localizó nuevos testigos y presionó a l'estau de Mississippi ta que reubrise lo caso. Barry Bradford, un profesor de l'Adlai E. Stevenson High School de Lincolnshire, en Illinois, y tres d'os suyos alumnos aduyoron a Mitchell en a suya investigación, en haber esleyiu ixos tres alumnos investigar o caso ta un prochecto d'as suyas clases d'Historia.

Mientres 40 anyadas se mantenió en secreto la identidat d'o "Sr. X", dica que en o proceso de reubertura d'o caso Mitchell, Bradford y los tres estudiants en descubrioron la suya identidat: se tractaba de Maynard King, un patrullero de carreteras, qui reveló la localización d'os cadavres a l'achent d'o FBI Joseph Sullivan. En 2005 un d'os participants en os asasinatos, Edgar Ray Killen, estió acusau y condenau por tres homicidios a 60 anyadas de garchola, morindo preso l'11 de chinero de 2018.

## Producción
### Desarrollo
En l'anyo 1985 lo guionista Chris Gerolmo trobó un articlo que conteniba un extracto d'un capítol d'o libro *Inside Hoover's FBI*, a on se i charraba d'a investigación d'o FBI sobre los asasinatos de Chaney, Goodman y Schwerner. Mientres que escribiba un esborrallo d'o guión, Gerolmo l'amostró a lo productor Frederick Zollo, con qui heba treballau en a cinta *[[Miles from Home (cinta de 1988)|Miles from home]]* (1988, Gary Sinise). Zollo aduyó a Gerolmo a desarrollar l'esborrallo original y dimpués lo vendioron a *[[Orion Pictures]]*.

L'estudió principió alavez la rechira d'un director ta lo prochecto, considerando entre d'atros a los directors Miloš Forman y John Schlesinger. En setiembre de 1987, Mike Medavoy (cofundador y president executivo d**Orion Pictures'') li dio a [[Alan Parker]] una copia d'o guión. Cuan Parker viachó enta [[Chapón]] ta partecipar en o [[Festival Internacional de Cine de Tokio]] o suyo colega [[Robert F. Colesberry]] recopiló articlos de prensa, libros y atro material sobre los asasinatos de 1964. En tornar en os Estaus Unius, Parker adedicó bellos meses a estudiar todo ixe material con Colesberry. O director inició tamién a elección d'o de l'equipo d'a futura cinta, incluyindo-ie a muitos d'os suyos colaboradors habituals: o mesmo Colesberry, os directors de [[cásting]] [[Howard Feuer]] y [[Juliet Taylor]], o [[director de fotografía]] [[Peter Biziou]], o [[Montache cinematografico|montador]] [[Gerry Hambling]], a [[Disenyo de vestuario|disenyadora de vestuario]] [[Aude Bronson-Howard]], o [[Disenyo de producción|disenyador de producción]] [[Geoffrey Kirkland]], l'operador de camara [[Michael Roberts]] y lo [[compositor]] de musica [[Trevor Jones]].

=== Escritura ===
Gerolmo describió lo suyo esborrallo de guión orichinal como "una historia de detectives gran, apasionada y violenta que se desembolica contra lo cambio radical mas gran en la vida estausinidense mientres o [[sieglo XX]], o [[movimiento de dreitos civils]]". Por motivos de tipo legal, se cambioron os nombres d'as personas y bellos detalles relacionaus con a investigación d'o FBI. En presentar a la muller de Clinton Pell como informant, Gerolmo dició: "... o feito de que denguno no sabese qui yera o Sr. X, l'informant, deixó ixo como una posibilidat dramatica ta yo, en a mía versión cinematografica de Hollywood d'a historia. Ye por ixo que o Sr. X se convertió en la muller d'un d'os conspiradors". O secuestrador de l'alcalde Tilman s'escribió orichinalment como un mafioso asasín a sueldo que provoca una confesión en ficando una [[pistola]] en a boca de Tilman. Gerolmo s'inspiró en [[Gregory Scarpa]], un mafioso presuntament reclutau por o FBI mientres a suya busca de Goodman, Chaney y Schwerner.

Dimpués d'a contractación de Parker ta dirichir a cinta, Gerolmo ya heba completau dos esborrallos completos d'o guión. Parker se reunió con Gerolmo en as oficinas d'Orion en o barrio de Century City, en [[Los Angeles]], a on prencipioron a treballar en un tercer esborrallo d'o guión. Tanimientres, [[escritor]] y director tenioron terne que terne desalcuerdos sobre la forma de tractar a la historia. Ta resolver o problema, os executivos d'Orion en Nueva York li dioron a Parker un mes ta fer reescrituras en o guión sin acreditar antes de dar luz verde a lo prochecto.

Desembolicando ista autorización, Parker fació cuantos cambios en l'esborrallo orichinal de Gerolmo. Omitió a l'asasín a sueldo d'a [[mafia]] y creyó lo personache de l''achent Monk'', un especialista afroamericano d'o FBI, que ye qui en a cinta secuestra a l'alcalde Tilman. A ​escena en que Frank Bailey marroquia brutalment a un camarografo de noticias se basó en un feito real; Parker y Colesberry s'inspiroron en una noticia descartada que heban trobau mientres a suya investigación, en a que un camarografo de ''[[CBS News]]'' heba estau agrediu por un d'os sospeitosos en o caso de l'asasinato de 1964. Parker tamién escribió una escena de sexo con os personaches de ''Rupert Anderson'' y la ''Sra. Pell'', pero ista escena s'omitió mientres o rodache dimpués de que [[Gene Hackman]], que ye l'actor que interpreta a ''Anderson'', li sucherise a Parker que la relación entre los dos personaches estase mas discreta. O 4 de chinero de 1988 Parker ya heba escrito un guión de rodache completo que ninvió a los executivos d'Orion. Mientres que duró la fase de producción, Gerolmo no visitó lo set de rodache, en cumplimento d'a [[vada de 1988 d'os guionistas de Writers Guild of America]].

=== Cásting ===
Parker realizó audicions en [[Nueva York]], [[Atlanta]], [[Houston]], [[Dallas]], [[Orlando]], [[Nueva Orleans]], [[Raleigh]] y [[Nashville]]. Decidioron no conservar os nombres reals d'as personas que amanixen en a cinta, y muitos d'os personaches segundarios yeran en realidat compuestos de dos u mas personas reals relacionadas con o caso d'asasinato. [[Gene Hackman]] interpreta a Rupert Anderson, un achent d'o FBI y ex sheriff en l'estau de Mississippi, encara que tamién consideroron bel tiempo a [[Brian Dennehy]] ta interpretar ixe papel, antes de que Orion sucherise a Hackman. De feito, entremientras que s'escribiba lo guión, Parker discutiba con frecuencia lo prochecto con Hackman. Hackman dició que "se sintió bien en fer bella cosa d'importancia historica. Estió una experiencia extremadament intensa, tanto por o conteniu d'a cinta como por a suya realización en Mississippi.

Orion yera menos decidiu sobre a qui quereban ta interpretar o papel de l'achent Alan Ward. Dimpués de filmar ''[[The Last Temptation of Christ (cinta)|The Last Temptation of Christ]]'' ([[1988]], [[Martin Scorsese]]), [[Willem Dafoe]] manifestó estar intresau en interpretar a Ward, y Parker viachó enta [[Los Angeles]], a on se i reunió con l'actor ta discutir o papel, estando finalment esleyiu bien luego Dafoe ta interpretar-lo. Ta preparar-se ta lo papel, Dafoe investigó sobre os escaicimientos d'ixe periodo y sobre o mesmo condau de Neshoba, leyó a novela de [[Willie Morris]] ''[[The Courting of Marcus Dupree]]'' ([[1983]]) y analizó documentals d'os [[anyos 1960]] a on se detallaba cómo heban seguiu o caso d'asasinato en os [[Medio de comunicación|medios de comunicación]]. [[Frances McDormand]] interpreta a la Sra. Pell, a esposa de l'aduyant d'o sheriff Clinton Pell. Sobre treballar con Hackman, McDormand dició: "Mississippi Burning, no investiguei. Nomás faciei que escuitar a [Hackman]. Teneba una capacidat que deixaba parau ta no revelar denguna parte de sí mesmo (en as lecturas). Pero en o momento en que plegamos en o set, as chicotas persianas d'os suyos uellos s'enlairoron y todo yera disponible. Estió fascinant. Ye realment increíble, y estió como una lección basica d'actuación".

[[Gailard Sartain]] interpreta a Ray Stuckey, o ''[[sheriff]]'' d'o condau de Jessup, un personache basau en l'ex sheriff d'o [[condau de Neshoba]], [[Lawrence A. Rainey]]. Sartain describió a Stuckey como "un funcionario electo... que ha d'estar sociable, pero con matices siniestros". [[Stephen Tobolowsky]] interpreta a Clayton Townley, un [[Gran Mago]] de los [[Caballers Blancos d'o Ku Klux Klan]]. O personache se basa en o líder d'os Caballers Blancos, [[Samuel Bowers]]. [[Michael Rooker]] interpreta a Frank Bailey, un miembro d'o Klan involucrau en os asasinatos d'os tres activistas de dreitos civils. [[Pruitt Taylor Vince]], qui tenió un chicot papel en l'anterior cinta de Parker, ''[[Angel Heart]]'' ([[1987]]), interpreta a Lester Cowens, un miembro d'o Klan que, sin saber-lo, se converte en un peón en a investigación d'o FBI. Vince describió a lo personache como "ababol, tonto-figo y zapullón" y dició: "Mai no he teniu cosa de prechudicio en o mío cuerpo. Me dió una sensación divertida interpretar a iste tipo con caperucha y tot. Pero cuan yes en bel medio de tot ixo, nomás que concentra-te en superar-lo".

[[Kevin Dunn]] dentró en a producción en febrero de 1988 en interpretando a l'achente Bird d'o FBI, estando iste o suyo debut como actor. L'actor [[Tobin Bell]] interpreta a l'achent Stokes, un executor d'o FBI clamau por Anderson ta interrogar a Cowens, estando tamién ista cinta la suya cinta de debut. Parker li comandó en primeras a Bell que leyese ta lo papel de Clinton Pell, pero finalment iste papel s'adchudicó a [[Brad Dourif]].

Ta interpretar a los tres activistas de dreitos civils asasinaus, s'esleyó a [[Geoffrey Nauffts]] como "Goatee", un personache basau en [[Michael Schwerner]]; a [[Rick Zieff]] como "Pasachero", basau en [[Andrew Goodman]], y a [[Christopher White]] como "Pasachero blanco", basau en [[James Chaney]]. Os productors d'a cinta, [[Frederick Zollo]] y [[Robert F. Colesberry]], tamién amanixen en a cinta en dos chicoz papels: Zollo tien una breu intervención como un [[periodista]] y Colesberry interpreta a un camarografo que ye ensebau brutalment por Frank Bailey. Mientres que feban a [[busqueda de localizacions]] ta la cinta en [[Jackson (Mississippi)|Jackson]] ([[Mississippi]]), Parker organizó un cásting ubierto ta contractar a actors y extras locals, y él y Colesberry conoixioron a la profesora de musica [[Lannie McBride]], qui interpreta en a cinta a una [[cantaire]] de [[gospel]].

=== Filmación ===
==== Busqueda de localizacions ====
Mientres o proceso d'escritura d'o guión, Parker y Colesberry inicioron a busqueda de localizacions. Visitoron ueito estaus basando-se ​​en as sucherencias que lis heba feito o departamento d'ubicación. O guión de rodache requeriba que se fesen servir un total de 62 puestos diferents ta filmar. En aviento de 1987, Parker y Colesberry viachoron enta l'estau de Mississippi ta visitar o trampo de carretera a on asasinoron a Goodman, Chaney y Schwerner. Inicialment, os cineastas teneban reticencias ta filmar en Mississippi; expresoron o suyo intrés en filmar en o [[condau de Forsyth]], en [[Cheorchia (estau)|Cheorchia]], antes de que lis persuadise John Horne, o chefe d'a comisión cinematografica de Mississippi. Parker tamién se reunió con o [[gubernador de Mississippi]], [[Ray Mabus]], qui lis expresó lo suyo refirme a la producción d'a cinta en Mississippi.

Parker y Colesberry buscoron ubicacions amanadas a [[Jackson (Mississippi)|Jackson]], a on instaloron as suyas oficinas de producción en un [[hotel]] d'a cadena d'hotels ''[[Holiday Inn]]''. Tamién visitoron [[Canton]] antes de viachar enta [[Vaiden]], a on explororon mas de 200 edificios de [[chuzgau]]s que puet estar que podesen fer-se servir ta filmar-ie. Parker y Colesberry tenioron dificultaz ta trobar una ciudad chicota ta lo escenario d'a historia en Mississippi dica que finalment se decidioron por [[LaFayette (Alabama)|Lafayette]] en l'estau vecino d'[[Alabama]], ta rodar-ie as escenas ambientadas en a ciudad ficticia d'o condau de Jessup en Mississippi, encara que atras escenas se rodoron en cuantos puestos en l'estau de Mississippi.

==== Rodache ====
O rodache principal escomencipió lo [[7 de marzo]] de 1988 con un presupuesto inicial de 15 millons de [[Dólar estausunidense|dólars]] A filmación comenzó en Jackson, en Mississippi, a on l'equipo de producción filmó l'incendio de una [[Ilesia (edificio)|ilesia]]; ta ista filmación se requirioron cuantas [[camara]]s, en un sistema de rodache [[multicamara]], fendo-se servir un total de tres camaras mientres o rodache. O 8 de marzo, l'equipo de producción filmó una escena ambientada en un [[motel]] a on Anderson (Hackman) li ufre un monologo a Ward (Dafoe); y lo 10 de marzo la producción se trasladó enta un puesto remoto de Mississippi, a on l'equipo filmó un atro incendio d'una [[ilesia parroquial]].

L'11 de marzo la producción filmó escenas ambientadas en una grancha de [[Sus scrofa domesticus|tocins]], a on tres asaltants atacan y secuestran a un choven negro. En a nueit siguient, l'equipo filmó la secuencia d'ubertura d'a cinta, en a que los tres voluntarios de dreitos civils son asasinaus. Entre lo 14 y lo 18 de marzo, l'equipo filmó la cremada de cuantas ilesias mas, ytamién bellas escenas d'a cinta ambientadas en una grancha. O 22 de marzo, l'equipo filmó escenas ambientadas en un [[deposito de cadavres]] que yera ubicau en o [[Centro Medico d'a Universidat de Mississippi|Centro Medico]] d'a [[Universidat de Mississippi]], exactament o mesmo puesto a on i transportoron os cuerpos de Goodman, Chaney y Schwerner. Un día dimpués, Parker y l'equipo filmoron una escena ambientada en un campo de [[Gossypium|cotón]], encara que lo departamento d'arte tenió que cubrir cada planta d'o campo con capas de cotón porque as plantas de cotón encara no heban floreixiu completament. L'equipo tamién filmó lo [[secuestro]] de l'alcalde Tilman ([[R. Lee Ermey]]) y lo suyo posterior interrogatorio por parte de l'achent d'o FBI Monk ([[Badja Djola]]). O 24 de marzo, la producción se trasladó enta [[Raymond (Mississippi)|Raymond]], a on l'equipo filmó una escena en l'[[aeropuerto John Bel Williams]]. A escena representaba la marcha de Monk, y estió coreografiada por Parker y por os miembros de l'elenco para que podese filmar-se en una sola toma.

Dimpués a producción se tresladó enta [[Vaiden]] ta filmar-ie bellas escenas ambientadas en o chuzgau d'o [[condau de Carroll]], a on se i filmoron cuantas escenas d'a sala d'o tribunal, y tamién escenas ambientadas en a oficina d'o sheriff Ray Stuckey. Dimpués marchoron enta [[Vicksburg (Mississippi)|Vicksburg]], a on l'equipo filmó una procesión funebre, y l'11 d'abril de 1988 filmoron una escena ambientada en o [[Fosal de Cedar Hill de Vicksburg|fosal de Cedar Hill]] d'ixa mesma localidat. Os días 15 y 16 d'abril a producción se trasladó enta la val d'o [[río Mississippi]] ta representar-ie la busqueda por o FBI y la ''[[United States Navy]]'' d'os tres voluntarios de dreitos civils. El departamento d'arte recreó un poblau indio d'os [[choctaw]] en ixe puesto, en basando-se en fotografías antigas. O 23 de abril l'equipo filmó una escena que amostraba un [[miting]] d'os ''[[Citizens' Councils]]'' d'o [[Ku Klux Klan]] fendo-ne servir ta ixa escena 750 extras. O 25 d'abril, l'equipo tornó en Jackson, a on un edificio vuedo iba a recrear un [[restaurant]] que heban trobau en [[Alabama]] mientres o proceso de busqueda de localizacions, y un día dimpués, Hackman y Dafoe filmoron a suya escena inicial, en a que los personaches d'Anderson y Ward conducen dica lo condau de Jessup, en Mississippi.

O 27 d'abril, la producción se tresladó enta LaFayette, en Alabama, ya ta cutio mientres a filmación. Os días 28 y 29 d'abril, Parker y lo suyo equipo filmoron escenas ambientadas en a casa d'a Sra. Pell. O 5 de mayo, la producción filmó una d'as escenas finals d'a cinta, en a que Anderson descubre la casa d'a Sra. Pell espullada. O 13 de mayo, l'equipo filmó escenas en una antiga sala de cine en LaFayette, que en ixe momento s'heba convertiu en una botiga de [[pneumatico]]s ta [[tractor]]s. O departamento d'arte restauró los interiors d'o teatro para reflexar-ie a epoca d'ambientación. La filmación remató lo 14 de mayo de 1988, dimpués que la producción filmase un discurso d'o Ku Klux Klan supervisau por o FBI.

==== Banda sonora ====
A [[banda sonora orichinal]] d'a cinta la componió [[Trevor Jones]], en a suya segunda colaboración con Parker dimpués d'a cinta ''[[Angel Heart]]'' ([[1987]]). Amás d'a partitura de Jones, a banda sonora presenta bellas cancions d'o chenero ''[[gospel]]'', incluyindo-ie ''Walk on by Faith'' interpretada por [[Lannie McBride]], ''[[Take My Hand, Precious Lord]]'' interpretada por [[Mahalia Jackson]] y ''Try Jesus'' interpretada por [[Vesta Williams]]. Os sellos discograficos ''[[Antilles Records]]'' y ''[[Island Records]]'' editoron un [[disco]] con a banda sonora d'a cinta.

== Estreno ==
''Mississippi Burning'' s'estrenó mundialment en l'[[Uptown Theatre de Washington|Uptown Theatre]] de [[Washington, DC]], o [[2 d'aviento]] de [[1988]], con asistencia de cuantos [[politico]]s, [[embaixador]]s y [[periodista]]s de temas politicos. [[Ted Kennedy]], miembro d'o [[Senau d'os Estaus Unius]], expresó lo suyo refirme a la cinta en decindo que "ista película educará a millons d'estausunidenses que son masiau chóvens ta remerar os tristes escaicimientos d'ixe verano sobre cómo yera la vida en iste país antes d'a promulgación d'as leis de dreitos civils". L'estreno s'escaició en una prochección restrinchida ta dimpués estrenar-se en bellas chicotas localidaz d'o norte d'Estaus Unius ta finalment estrenar-se en o resto d'o país. O 9 d'aviento s'estrenó en [[Los Angeles]], [[Chicago]], [[Nueva York]] y la ciudat de [[Toronto]], en [[Canadá]]. A productora d'a cinta, [[Orion Pictures]], confiaba en que ixe estreno limitau limitado aduyaría a calificar a película ta la suya consideración ta los [[Premios Oscar]] en chenerando tamién un fuerte refirme por o boca a boca d'o publico. La cinta s'estrenó amplament o 27 de chinero de 1989, pochectando-se en 1.058 salas de cine y expandindo-se dica 1.074 salas en a suya novena semana.

=== Taquilla ===
En a primera semana d'estreno limitau de ''Mississippi Burning'' se fació un recaudo de 225.034 dólars, con un promedio de 25.003,40 dólars recaudaus por sala, con un recaudo de 160.628 dólars adicionals en o suyo segundo cabo de semana. S'adhibioron mas cines muientres se feba ista exhibición limitada, y lo 27 de chinero de 1989 la cinta dentró oficialment en o suyo estreno cheneral. Mientres o suyo primer cabo de semana de gran estreno, la cinta recaudó atros 3,545.305 dólars, asegurando-se la cinquena posición en a taquilla nacional d'Estaus Unius con un recaudo nacional dica ixa calendata de 14,726.112 dólars. A cinta cheneró un fuerte intrés local en l'estau de Mississippi, lo que se tradució en presentacions con dentradas empelingadas en os primers cuatro días d'estreno cheneral. Dimpués de siet semanas d'estreno cheneralizau, ''Mississippi Burning'' remató la suya exhibición en salas de cine con un recaudo total de 34,603.943 dólars. En Estaus Unius estió la trentatresena cinta con mas estreno de l'anyo 1988, y la diecisetena cinta con clasificación R con mas recaudo en ixe anyo.

=== Medios domesticos ===
''Mississippi Burning'' s'estrenó en formato [[VHS]] o 27 de chulio de 1989, editau por ''[[Orion Home Video]]''. O 3 d'abril de 1988 s'editó una versión en"edición de coleccionista" en formato [[LaserDisc]]. L'8 de mayo de 2001 s'estrenó en formato [[devedé]] por ''[[MGM Home Entertainment]]'', incluyindo-ie como caracteristicas especials un comentario d'audio de Parker y un [[tráiler]]. En sistema [[Blu-ray]] s'estrenó lo 12 de mayo de 2015 por o sello de videos domesticos ''[[Twilight Time]]'', con una edición limitada de nomás que 3.000 copias, con video d'[[alta definición]] [[1080p]] en incorporando os mesmos extras que incorpora lo devedé de MGM. [[Kino Lorber]] reeditó la cinta en Blu-ray o 18 de chunio de 2019, con una nueva transferencia 4K y toz os extras anteriors incorporaus.

== Critica ==
=== Critica profesional ===
O puesto web d'[[Agregador de resenyas|agregación de resenyas]] [[Rotten Tomatoes]] tomó escandallos de 26 resenyas y li atorgó a ''Mississippi Burning'' una puntuación d'o 85%, con una puntuación media de 6,8/10. O consenso diz: "''Mississippi Burning'' se basa en a trachedia d'a vida real ta difundir un mensache digno con o control mesurau de un drama intelichent y l'impacto contundent de un thriller". Un atro agregador de resenyas, [[Metacritic]], asignó a la cinta una puntuación promedio ponderada de 65 sobre 100 basada en 11 resenyas de criticos principals, cosa que indica "criticas cheneralmente favorables". Audiencias encuestadas por [[CinemaScore]] dioron a la cinta una calificación promedio d'"A" en una escala d'A+ dica F.

En una resenya en a revista ''[[Time]]'' titulada "Just Another Mississippi Whitewash", l'autor [[Jack E. White]] describiba la cinta como un "linchamiento cinematografico d'a verdat". O columnista [[Desson Howe]] d'o ''[[The Washington Post]]'' consideró que la cinta "accelera por o complicau y doloroso camín de los dreitos civils en busca d'un buen thriller. Sorprendentement, lo troba". [[Jonathan Rosenbaum]] criticó licherament a dirección de Parker, en comentando que la cinta yera una "fantasía sordida" que "tracta sobre l'asasinato de tres activistas de dreitos civils en Mississippi en 1964, y la fiesta ta los farisaicos que tien poca relación con a historia, la sociolochía u mesmo lo sentiu común", y ''The Washington Post'' criticaba la cinta en amostrar "a luita d'os negros dende una perspectiva blanca de raso", en realizando contimparanzas con ''[[Cry Freedom]]'' ([[1987]], [[Richard Attenborough]]), escribindo que todas dos cintas teneban "a historia correcta, pero con los herois equivocaus". [[Pauline Kael]], escribindo ta ''[[The New Yorker]]'', elogió l'actuación, pero describió la cinta como "moralment repugnant".

[[Vincent Canby]] de ''[[The New York Times]]'' elochió la ficcionalización d'a historia que fa la cinta y escribió: "La cinta no pretende estar sobre los mesmos voluntarios de dreitos civils. Ye cuasi como si lo Sr. Parker y lo Sr. Gerolmo respectasen a las victimas, a los suyos ideals y a lo suyo destín masiau ta reinventar-los a traviés de l'emplego d'a ficción". En a suya resenya ta lo ''[[Chicago Sun-Times]]'', [[Roger Ebert]] concheturó: "Sabebamos o resultau d'iste caso cuan dentrabamos en o teatro. Lo que puet estar que haigamos ixuplidau, u puet estar que mai no hebamos sabiu, ye exactament qué tipo de corrients yeran en l'ambient en 1964". En o programa de televisión ''Siskel and Ebert and the Movies'', Ebert y o suyo colega [[Gene Siskel]] li dioron a la cinta una calificación de "dos pulgars entalto". En a suya lista d'as diez millors cintas de cabo d'anyo, Ebert clasificó a ''Mississippi Burning'' como la cinta número 1 de 1988. Escribindo ta lo ''[[Chicago Tribune]]'', Siskel elochió las interpretacions "sutils" de Hackman y Dafoe, pero sintió que McDormand yera "mas efectiva como la conciencia moral d'a cinta".

Mesmo que Siskel, a revista ''[[Variety]]'' tamién elochió las actuacions y escribió: "Dafoe ufre una interpretación disciplinada y notable de Ward... Pero ye Hackman qui s'apropia d'a imachen como Anderson... Brillant actuación de Frances McDormand como la muller de l'aduyant d'o sheriff que siente atracción por Hackman. ye una avantacha mesmo ta lo suyo papel que ta la cinta". [[Sheila Benson]], en a suya resenya ta ''[[Los Angeles Times]]'', escribió: "La mayestría de Hackman en sucherir un numero infinito de capas por baixo d'una superficie ironica y autocritica plega en o suyo punto maximo aquí, pero McDormand s'eleva con él. Y en estar ella la sola voz de moralidat d'a cinta, ye verdat que ye tan memorable".

O critico [[José Luis Vázquez]], en ''[[Ciudad Real Digital]]'', diz que:


[[Pedro Gallego]] en [[Espinof]] comenta:


En a web d'a [[Universidat de Zaragoza]] comentan sobre ''Mississippi Burning'':


=== Controversias ===
Dimpués d'o suyo estreno, ''Mississippi Burning'' se trobó embolicau en una controversia sobre la ficción d'os eventos. Gerolmo y Parker han admeso una [[licencia artistica]] con o material orichinal y lo describen esencialment como una "obra de ficción". L'asasinato en sí, tal como amanixe en a cinta, diferiba d'os feitos reales en cuantos aspectos. En a cinta, mientres l'aturada de l'automóvil que precipitó l'asasinato, o conductor ye blanco (presumiblement Andrew Goodman u Michael Schwerner) y lo voluntario negro de dreitos civils (presumiblemente James Chaney) se troba en el asiento zaguero. En realidat, James Chaney conduciba l'automóvil en estar familiarizau con a redolada. A cinta presenta los asasinatos como si s'hesen cometiu en o puesto mesmo de l'aturada mientres las victimas yeran en o suyo auto, en comencipiando con Frank Bailey en ponendo-li un [[revólver]] en o [[pulso]] d'o conductor de l'automóvil y disparando-li. En realidat, sacoron a las tres victimas de l'auto y las levoron a un atro puesto, a on mesmo Andrew Goodman que Michael Schwerner recibioron un tenazón en o [[corazón]], seguius por James Chaney, qui recibió tres tenazons. Gran cosa d'a violencia y la intimidación enta los negros en a cinta se basa en os escaicimientos que s'esdevenioron en ixe momento, anque no necesariament en relación con ista investigación. O mesmo títol provien d'o nombre en clau d'o FBI ta la investigación y parte d'o dialogo s'obtenió directament d'os suyos archivos. Muitos d'os elementos ficticios arredolan as accions d'os dos principals achents d'o FBI.

[[Coretta Scott King]], vidua de [[Martin Luther King Jr.]], boicoteó la cinta en decindo que: "Cuánto tiempo tiendremos que asperar antes de que Hollywood trobe los alinios y la integridat ta contar as historias de beluns d'os muitos mils d'hombres, mullers y ninos negros que arrisgan as suyas vidas por la igualdat?". [[Myrlie Evers-Williams]], la muller de l'activista de dreitos civils asasinau [[Medgar Evers]], dició sobre la cinta: "Estió lamentable que tenese uns alcances tan limitaus que no amostrase un modelo a seguir negro que la choventud de hue que mira la cinta podese recordar". [[Benjamin Hooks]], director executivo d'a ''[[National Association for the Advancement of Colored People]]'' (NAACP), declaró que la cinta, en a suya ficcionalización d'eventos historicos, "pude a deshonestidat, follanca y frau" y retrata a los afroamericanos como "acobardaus, submisos y con aspecto de blancos".

Carolyn Goodman, mai d'Andrew Goodman, y Ben Chaney Jr., o chermán chicot de James Chaney, expresoron que toz dos yeran "perturbaus" por a cinta. Goodman sintió que "s'heba feito servir a muerte d'os chóvens como un medio ta presentar a lo FBI como uns herois en resolver os asasinatos". Chaney declaró: "... la imachen que los chóvens obtenioron (d'a cinta) sobre la epoca, sobre lo mesmo Mississippi y sobre la pasividat d'as personas que participoron en o movimiento, estió bien negativa y no reflectaba la verdat". Stephen Schwerner, lo chermán de Michael Schwerner, consideró que la cinta yera "terriblement deshonesta y muit racista" y "[distorsionaba] las realidaz de 1964".

En un episodio d'o programa nocturno ''[[Nightline]]'' de l'[[American Broadcasting Company]] emitiu lo 16 de chinero de 1989 coincidindo con o [[Día de Martin Luther King Jr.]], [[Julian Bond]], un activista social y líder d'o Movimiento por os Dreitos Civils, dio a la cinta la embotada de "Rambo Meets the Klan" ("[[Rambo]] satisfa a lo [[Ku Klux Klan|Klan]]"), y desaprobó la descripción que feba la cinta d'o FBI: "La chent tiendrá una idea equivocada sobre ixa epoca... Simplament ye mal. Ixos tipos yeran intervenindo los nuestros telefonos, sin investigar os asasinatos de [Goodman, Chaney y Schwerner]". Cuan se le preguntó sobre la cinta en o [[Festival de Cine de Canas]] de [[1989]], o cineasta [[Spike Lee]] li criticó la mancanza de personaches afroamericanos centrals, en creyendo que la cinta feba parte de cuantas atras que emplegaban una narrativa d'"hombre blanco salvador" en explotar a los negros ta poder representar a los blancos como herois.

Debant d'istas criticas, Parker defensó la cinta en afirmando que se tracta d'una "ficción a l'igual que ''[[Platoon]]'' y ''[[Apocalypse Now]]'' son ficcions sobre la [[guerra de Vietnam]]. Pero lo important ye lo corazón d'a verdad, l'esprito... Yo esfendo lo dreito a cambiar-lo para plegar en a una audiencia que no sabe cosa d'a realidat y que ciertament no veye los documentals de [[Public Broadcasting Service|PBS]].

[[Ángel Vallejo]] en a revista dichital de cine ''[[Encadenados (revista)|Encadenados]]'', fa una ampla critica d'as incongruencias d'a cinta:


=== Demandas chudicials ===
O [[21 de febrero]] de [[1989]], l'antigo aduyant d'o sheriff d'o condau de Neshoba, [[Lawrence A. Rainey]], presentó una [[demanda]] contra ''[[Orion Pictures]]'', en alegando [[difamación]] y [[Expectativa de privacidat|invasión d'a privacidat]]. A demanda, presentada en un [[tribunal de districto d'os Estadus Unius]] en [[Meridian (Mississippi)|Meridian]] ([[Mississippi]]), demanaba 8 millons de [[Dólar estausunidense|dólars]] por danyos. Rainey, qui yera l'aduyant d'o sheriff d'o condau cuan s'escaicioron os asasinatos de 1964, alegó que los cineastas de ''Mississippi Burning'' l'heban retratau de manera desfavorable con o personache ficticio de l'aduyant Ray Stuckey (interpretau por [[Gailard Sartain]]). "Toz en todo lo sud saben que qui fa de sheriff en ixa cinta se refiere a yo", afirmó. "Lo que dicioron que succedió y lo que me ficioron ciertament no estió bien y cal fer bella cosa sobre ixo". A demanda de Rainey no tenió exito; retiró la demanda dimpués que l'equipo de avogaus d'Orion menazó con demostrar que la cinta se basaba en feitos reals y que Rainey yera sospeitoso d'os asasinatos de 1964.

== Premios ==
''Mississippi Burning'' recibió cuantos premios, a la propia cinta, a l'elenco y a caracteristicas tecnicas. Asinas, a ''[[National Board of Review]]'' incluyó la cinta en a suya lista d'as [[National Board of Review: Top Ten Films|Top Ten Films]] de l'anyo, en compartindo ixa honor con cintas como ''[[Dangerous Liaisons]]'' ([[Stephen Frears]]), ''[[The Accused (cinta de 1988)|The Accused]]'' ([[Jonathan Kaplan]]), ''[[The Unbearable Lightness of Being]]'' ([[Philip Kaufman]]), ''[[The Last Temptation of Christ (cinta)|The Last Temptation of Christ]]'' ([[Martin Scorsese]]), **' (Francis Ford Coppola), *[[Big (cinta)|Big]]* (Penny Marshall), *[[Running on Empty (cinta de 1988)|Running on Empty]]* (Sidney Lumet), *[[Gorillas in the Mist]]* (Michael Apted) u *[[Midnight Run]]* (Martin Brest). Antiparte, en os Premios NBR d'a mesma *[[National Board of Review]]* en a suya 60<sup>ena</sup> edición recibió los premios a la Millor Cinta, a lo Millor Director, a la Millor Actor y a la Millor Actriz Segundaria.

En chinero de 1989, en a 46<sup>ena</sup> edición d'os Premios Globos d'Oro, *Mississippi Burning* recibió tres nominacions, a la Millor Cinta Dramatica, a lo Millor Guión y a lo Millor Actor Dramatico, encara que no en ganó denguno. En febrero de 1989 recibió siet nominacions a los Premios Oscar, incluyindo-ie Millor Cinta, Millor Director y Millor Actor; estando los suyos rivals mas amanaus *[[Rain Man]]* (Barry Levinson) con ueito nominacions y *[[Dangerous Liaisons]]* (Stephen Frears), tamién con siet nominacions; o 29 de marzo de 1989, en a 61<sup>ena</sup> edición d'os Premios Oscar, *Mississippi Burning* no recibió so que un premio, l'Oscar a la Millor Fotografía. En a 43<sup>ena</sup> edición d'os Premios BAFTA *Mississippi Burning* recibió cinco nominacions, ganando finalment os Premios BAFTA a lo Millor Soniu, Millor Fotografía y Millor Montache. Antiparte, en l'anyo 2006 l'American Film Institute incluyó *Mississippi Burning* en o suya lista AFI 100 anyos...100 exprisons.

## Se veiga tamién
* Cine en 1988.
* Cintas de 1988.

## Referencias

## Vinclos externos
*  ''Mississippi Burning'' en Internet Movie Database.
*  ''Mississippi Burning'' en AllMovie.
*  ''Mississippi Burning'' en Rotten Tomatoes.
*  ''Mississippi Burning'' en Metacritic.
*  ''Mississippi Burning'' en Box Office Mojo.
*  ''Mississippi Burning'' en l' *[[American Film Institute Catalog]]* de l*'[[American Film Institute]]*.
*  /  ''Mississippi Burning'' en FilmAffinity.
*  ''Mississippi Burning'' en Allociné.
*  ''Arde Mississippi (Mississippi burning, 1988), de Alan Parker - La trinchera y el puente'', analís detallau d'a cinta por Ángel Vallejo en *[[Encadenados (revista)|Encadenados]]*, 15 d'aviento de 2020.